สวัสดีค่ะ หนูมีอาการเสียงสั่นค่ะ เวลาพูดคุยจะรู้สึกว่ายากในการเปล่งเสียงออกมาแต่ละทีแล้วก็รู้สึกเหนื่อยเวลาพูดนิดหน่อยค่ะ ต้องหายใจลึกๆ เป็นแบบสังเกตุได้ชัดมาประมาณ2-3เดือนแล้วค่ะ เมื่อก่อนจะเสียงสั่นเฉพาะเวลาที่ตื่นเต้นหรือมีการนำเสนองาน แต่ช่วงหลังมานี้พูดคุยปกติในชีวิตประจำวันก็เสียงสั่นแล้วค่ะ อยากทราบว่าอาการแบบนี้เกิดจากอะไรได้บ้างคะ ขอบค่ะ
สวัสดีครับ สาเหตุ เสียงสั่น อาจมีความผิดปกติของสายเสียงหรือกล่องเสียง ทำให้การสั่นของสายเสียงไม่ดีพอ มีลมแทรกออกมามากขณะพูด ซึ่งอาจจะมีสาเหตุได้หลายประการ เช่น การมีเนื้องอกมะเร็งที่สายเสียง มีตุ่มใสที่สายเสียง อัมพาตของสายเสียงเส้นใดเส้นหนึ่ง สายเสียงหรือกล่องเสียงอักเสบเรื้อรังหรือเฉียบพลัน สายเสียงโก่งตัว เป็นต้นการรักษาควรไปพบแพทย์หู คอ จมูก เพื่อตรวจและวินิจฉัยโรคให้ถูกต้องครับ